
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๒  ธันวาคม  พ.ศ. ๒๕๕๘
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. 
ก. ปริจเฉท ๓ เรียกว่า ปกิณณกสังคหะนั้น เพราะเหตุใด ? และให้แสดงมาติกา ทั้ง ๖ พร้อมด้วยความหมาย

ข. จงแปลคาถาดังต่อไปนี้




สุขํ  ทุกฺขมุเปกฺขาติ

ติวิธา  ตตฺถ  เวทนา




โสมนสฺสํ  โทมนสฺส

มิติ  เภเทน  ปญฺจธา
๒. 
ก. อโลภะ  อโทสะ  ที่ประกอบกับญาณวิปปยุตตจิตนั้น   เป็นเจตสิกพวกไหน ?

อโลภะ  อโทสะ  ที่ประกอบกับญาณสัมยุตตจิตนั้น  เป็นเจตสิกพวกไหน ?  และติเหตุกเจตสิก ๓๕  ดวงนั้นได้แก่อะไรบ้าง  เหตุ ๓ นั้น คืออะไร ?  ให้แสดงตามคหิตัคคหนนัย

ข. จิตที่ทำหน้าที่มากที่สุดมีอยู่กี่ดวง ?  เจตสิกที่ทำหน้าที่มากที่สุด  มีอยู่กี่ดวง ? คืออะไรบ้าง ?  ให้บอกหน้าที่นั้น ๆ มาด้วย 
๓. 
ก. จงแสดงการจำแนกกิจ  ๑๔ โดยจิต ๘๙


ข. จงชี้ให้เห็นว่าชวนฐานมีเท่าไร  อยู่ ณ ที่ไหน
๔. ให้แสดงการจำแนกทวาริกจิต  และ  ทวารวิมุตตจิตโดยอารมณ์ ๖ ?
๕.
ก. ให้แสดงความหมายแตกต่างกันระหว่างคำว่า  อารัมมณะ  กับคำว่า  อาลัมพนะ  และอารมณ์มีกี่อย่าง  
คืออะไรบ้าง  ?  ให้แสดงองค์ธรรมของอารมณ์เหล่านั้นโดยเฉพาะ ๆ ด้วย ?

ข. ให้แปลคาถาดังต่อไปนี้




ปญฺจวีส  ปริตฺตมฺหิ

ฉ  จิตฺตานิ  มหคฺคเต




เอกวีสติ  โวหาเร


อฏฺ  นิพฺพานโคจเร.
๖.
ก. จงแปลคาถาดังต่อไปนี้




ฉวตฺถํฃ  นิสฺสิตา  กาเม

สตฺต  รูเป  จตุพฺพิธา




ติวตฺถํฃ  นิสฺสิตารูเป

ธาเตฺวกานิสฺสิตา  มตา.

ข. วิญญาณธาตุ  ๗  คืออะไรบ้าง ?  ให้แสดงองค์ธรรมมาด้วย ?
๗.  ในอกุศลสังคหะ  มีธรรมอยู่กี่หมวด  คืออะไรบ้าง   เมื่อว่าโดยประเภทแล้วมีเท่าไร  จงแสดง
คันถะ ๔ พร้อมทั้งความหมายและองค์ธรรม ?

๘.
ก. ให้แปลคาถาที่แสดงองค์ธรรมในมิสสกสังคหะทั้ง ๗ หมวดมาดู ฯ

ข. จงแสดงถึงการนำมาของอาหารทั้ง ๔ โดยเฉพาะ ๆ ไม่ต้องยกหลักฐานบาลีขึ้นแสดง ?

๙. ในโพธิปักขิยสังคหะมีธรรมอยู่กี่หมวด  คืออะไรบ้าง ?  ว่าโดยประเภทแล้วมีเท่าไร ?  ให้แสดงสัมมัปปธาน ๔  พร้อมทั้งความหมายและองค์ธรรม ?
๑๐. ท่านกล่าวว่านิพพานเป็นขันธวิมุตนั้น   เพราะเหตุใด ?  ให้ยกเหตุผลอธิบายโดยละเอียด ?
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๕๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่ ๑๔ ธันวาคม พ.ศ. ๒๕๕๘
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
๑.  จงแสดงคาถาสังคหะ ทั้งบาลี  และคำแปล
ตอบ
คาถาสังคหะ



๑. สมฺปยุตฺตา    ยถาโยคํ

เตปญฺาส   สภาวโต



    จิตฺตเจตสิกา  ธมฺมา

เตสนฺทานิ   ยถารหํ



๒. เวทนาเหตุโต  กิจฺจ-

ทฺวาราลมฺพนวตฺถุโต



    จิตฺตุปฺปาทวเสเนว

สงฺคโห    นาม   นียเต

สภาวธรรม  ๕๓  คือ จิต  และเจตสิก ชื่อว่า นามเตปญฺญาสว่าโดยลักษณะของตน ๆ       ประกอบด้วย  เอกุปฺปาทตา  เป็นต้น  ตามที่ประกอบได้   ดังแสดงแล้วโดยพิสดาร (ในปริจเฉทที่ ๒)


บัดนี้ ข้าพเจ้าจะแสดงปกิณณกสังคหะของจิต  และเจตสิก  ว่าด้วยอำนาจแห่งการเกิดขึ้นของจิตโดยประเภทแห่งเวทนา  เหตุ  กิจจ์  ทวาร  อารมณ์  และวัตถุตามสมควร
๒. พระอนุรุทธาจารย์แสดงการจำแนกวัตถุธรรม  ๗๒ นั้น  ออกเป็นกี่หมวด  คืออะไรบ้าง ?  ให้บอกความหมายของหมวดนั้น ๆ  ด้วย  
ตอบ
พระอนุรุทธาจารย์แสดงการจำแนกวัตถุธรรม  ๗๒   นั้น  ออกเป็น  ๔  หมวดคือ

๑. อกุศลสังคหะ   การแสดงสงเคราะห์ธรรมที่เป็นฝ่ายอกุศลโดยส่วนเดียวหมวดหนึ่ง

๒. มิสสกสังคหะ  การแสดงสงเคราะห์ธรรมที่เป็นกุศล  อกุศล  อพยากตะทั้ง ๓  ปนกันหมวดหนึ่ง

๓. โพธิปักขิยสังคหะ  การแสดงสงเคราะห์ธรรมที่เป็นฝ่ายมรรคญาณ  หมวดหนึ่ง

๔. สัพพสังคหะ   การแสดงสงเคราะห์จิต  เจตสิก  รูป  นิพพาน  ซึ่งเป็นวัตถุธรรมทั้งหมวดรวมกัน  หมวดหนึ่ง
๓. กิเลส  มีกี่ชนิด  คืออะไรบ้าง   และจงแสดงการประหาณกิเลสทั้งหมด โดยศีล  สมาธิ  ปัญญา ?

ตอบ  
กิเลสมี ๓ ชนิด  คืออนุสัยกิเลส  ปริยุฏฐานกิเลส  วีติกกมกิเลส

แสดงการประหาณกิเลสโดยศีล  สมาธิ  ปัญญา ดังนี้

๑. ศีลกุศล   สามารถประหาณ   วีติกกมกิเลสได้

๒. สมาธิกุศล  สามารถประหาณ  ปริยุฏฐานกิเลสได้

๓. ปัญญาในมรรค  สามารถประหาณ  อนุสัยกิเลสได้
๔. พระอนาคามี   ยังมีความโกรธอยู่หรือไม่   ทราบได้อย่างไร ?

ตอบ   พระอนาคามี  ไม่มีความโกรธ  ทราบได้จากการจำแนกเหตุโดยบุคคล คือ  เหตุที่เกิดกับพระอนาคามีบุคคลมี ๕ คือ  โลภเหตุ  โมหเหตุ  อโลภเหตุ   อโทสเหตุ  อโมหเหตุ  สำหรับตัวโทสเหตุ  ซึ่งเป็นตัวเหตุที่จะทำให้เกิดความโกรธนั้น   ไม่เกิดกับพระอนาคามี  หรือจะพูดว่าพระอนาคามี ละโทสะได้เด็ดขาดแล้ว
๕. 
ก. ในสัพพสังคหะมีธรรมอยู่กี่หมวด  คืออะไรบ้าง  เมื่อว่าโดยประเภทแล้วมีเท่าไร  ?


ข. ธรรมที่เป็นความจริงของพระอริยเจ้า  มีชื่อเรียกว่าอะไร ?  มีกี่อย่าง คืออะไรบ้าง ? ให้แสดงมาพร้อมทั้งความหมาย และองค์ธรรม
ตอบ
ก. ในสัพพสังคหะ  มีธรรมอยู่ ๕ หมวด คือ 

๑. ขันธ์   
๒. อุปาทานักขันธ์
๓. อายตนะ  
๔. ธาตุ

๕. สัจจะ
เมื่อว่าโดยประเภทแล้ว มี ๓๙  (ไม่ต้องนับอุปาทานักขันธ์โดยเฉพาะ)


ข. ธรรมที่เป็นความจริงของพระอริยเจ้ามีชื่อเรียกว่า  อริยสัจจะ  มี  ๔ อย่างคือ 

๑. ทุกขสัจจะ   ธรรมที่เป็นทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลกียจิต ๘๑  เจตสิก  ๕๑  (เว้นโลภะ) รูป ๒๘

๒. สมุทยสัจจะ  ธรรมที่เป็นเหตุให้เกิดทุกข์  เป็นความจริงของพระอริยเจ้าทั้งหลาย  องค์ธรรมได้แก่  โลภเจตสิก

๓. นิโรธสัจจะ  ธรรมที่เป็นเครื่องดับทุกข์  เป็นความจริงของพระอริยเจ้าทั้งหลาย  องค์ธรรมได้แก่ นิพพาน

๔. มรรคสัจจะ  ธรรมที่เป็นเหตุให้ถึงความดับทุกข์  เป็นความจริงของพระอริยเจ้าทั้งหลาย  องค์ธรรม    ได้แก่  มัคคังคะเจตสิก  ๘ ดวง  มีปัญญาเจตสิกเป็นต้น  ที่ในมรรคจิต ๔ ฯ
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๕๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  ๑๒  ธันวาคม  พ.ศ. ๒๕๕๘
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. 
ก. ปริจเฉท ๓ เรียกว่า ปกิณณกสังคหะนั้น เพราะเหตุใด ? และให้แสดงมาติกา ทั้ง ๖ พร้อมด้วยความหมาย

ข. จงแปลคาถาดังต่อไปนี้




สุขํ  ทุกฺขมุเปกฺขาติ

ติวิธา  ตตฺถ  เวทนา




โสมนสฺสํ  โทมนสฺส

มิติ  เภเทน  ปญฺจธา
ตอบ
ก. ปริจเฉท ๓  เรียกว่า  ปกิณณกสังคหะ  นั้นเพราะเหตุว่า

การแสดงสงเคราะห์ จิต  เจตสิก  โดยเรี่ยรายทั่วไป  คือแสดงสงเคราะห์โดยประเภทแห่ง  เวทนาบ้าง  เหตุบ้าง   กิจบ้าง  ทวารบ้าง  อารมณ์บ้าง  วัตถุบ้าง  เพราะเหตุนี้  ปริจเฉท ๓  จึงเรียกว่า   ปกิณณกสังคหะ

ข. คาถานี้แปลความว่า  ในเวทนาสังคหะนั้น  ว่าโดยอารัมมณานุภวนลักขณะ  คือ  ลักษณะแห่งการเสวยอารมณ์แล้ว  มีเวทนา  ๓  อย่างคือ  สุขเวทนา  ทุกขเวทนา  อุเบกขาเวทนา  ว่าโดยอินทริยเภท  คือประเภทแห่งอินทรีย์แล้ว  มีเวทนา  ๕  อย่างคือ  สุขเวทนา  ทุกขเวทนา  โสมนัสเวทนา  โทมนัสสเวทนา  อุเบกขาเวทนา
๒. 
ก. อโลภะ  อโทสะ  ที่ประกอบกับญาณวิปปยุตตจิตนั้น   เป็นเจตสิกพวกไหน ?

อโลภะ  อโทสะ  ที่ประกอบกับญาณสัมยุตตจิตนั้น  เป็นเจตสิกพวกไหน ?  และติเหตุกเจตสิก ๓๕  ดวงนั้นได้แก่อะไรบ้าง  เหตุ ๓ นั้น คืออะไร?  ให้แสดงตามคหิตัคคหนนัย

ข. จิตที่ทำหน้าที่มากที่สุดมีอยู่กี่ดวง ?  เจตสิกที่ทำหน้าที่มากที่สุด  มีอยู่กี่ดวง ? คืออะไรบ้าง ? ให้บอกหน้าที่นั้น ๆ มาด้วย 
ตอบ
ก. อโลภะ  อโทสะ  ที่ประกอบกับญาณวิปปยุตตจิตนั้น  เป็นเจตสิกพวก เอกเหตุกเจตสิก

อโลภะ  อโทสะ  ที่ประกอบกับญาณสัมปยุตตจิตนั้น  เป็นเจตสิกพวกทวิเหตุกเจตสิก  และติเหตุกเจตสิก  ๓๕ ดวงนั้น  ได้แก่  อัญญสมานเจตสิก ๑๓  โสภณเจตสิก ๒๒  (เว้นอโลภะ  อโทสะ  ปัญญา)  ที่ประกอบกับญาณสัมปยุตตจิต   เหตุ ๓  นั้น คือ  อโลภเหตุ  อโทสเหตุ  อโมหเหตุ ฯ

ข. จิตที่ทำหน้าที่มากที่สุดมี  ๒ ดวงคือ  อุเบกขาสันตีรณจิต ๒  ทำหน้าที่ ๕ อย่างคือ   ปฏิสนธิกิจ  ภวังคกิจ  จุติกิจ  สันตีรณกิจ  ตทารัมมณกิจ

เจตสิกที่ทำหน้าที่มากที่สุดมี ๗  ดวงคือ  สัพพจิตตสาธารณเจตสิก ๗  ทำหน้าที่   ๑๔ อย่างคือ  ปฏิสนธิกิจ  ภวังคกิจ  จุติกิจ  อาวัชชนกิจ  ทัสสนกิจ  สวนกิจ  ฆายนกิจ   สายนกิจ  ผุสนกิจ  สัมปฏิจฉนกิจ  สันตีรณกิจ  โวฏฐัพพนกิจ  ชวนกิจ  ตทารัมมณกิจ ฯ
๓. 
ก. จงแสดงการจำแนกกิจ  ๑๔ โดยจิต ๘๙


ข. จงชี้ให้เห็นว่าชวนฐานมีเท่าไร  อยู่ ณ ที่ไหน ?
ตอบ
ก. แสดงการจำแนกกิจ ๑๔  โดยจิต  89 มีดังนี้

จิตที่ทำหน้าที่ปฏิสนธิกิจ   ภวังคกิจ และจุติกิจมี  ๑๙ ดวง คืออุเบกขาสันตีรณจิต ๒ มหาวิปากจิต ๘ 
มหัคคตวิปากจิต ๙

จิตที่ทำหน้าที่อาวัชชนกิจ มี ๒ ดวง คือ ปัญจทวาราวัชชนจิต ๑  มโนทวาราวัชชนจิต ๑

จิตที่ทำหน้าที่ทัสสนกิจ 
มี ๒ ดวง คือ จักขุวิญญาณจิต ๒

จิตที่ทำหน้าที่สวนกิจ
มี ๒ ดวง คือ โสตวิญญาณจิต ๒

จิตที่ทำหน้าที่ฆายนกิจ 
มี ๒ ดวง คือ ฆานวิญญาณจิต ๒

จิตที่ทำหน้าที่สายนกิจ  
มี ๒ ดวง คือ ชิวหาวิญญาณจิต ๒

จิตที่ทำหน้าที่ผุสนกิจ 
มี ๒ ดวง คือ กายวิญญาณจิต ๒

จิตที่ทำหน้าที่สัมปฏิจฉนกิจ มี ๒ ดวงคือ  สัมปฏิจฉนจิต ๒

จิตที่ทำหน้าที่สันตีรณกิจ  มี ๓ ดวง คือ สันตีรณจิต ๓

จิตที่ทำหน้าที่ชวนกิจ  มี ๕๕ ดวง  คือ อกุศลจิต ๑๒  หสิตุปปาทจิต ๑  มหากุศลจิต ๘  มหากริยาจิต ๘  มหัคคตกุศลจิต ๙ มหัคคตกริยาจิต ๙  โลกุตตรจิต ๘

จิตที่ทำหน้าที่ ตทารัมมณกิจ มี ๑๑ ดวงคือ  สันตีรณจิต ๓ มหาวิปากจิต ๘

ข. ชวนฐานมี ๖ ฐาน คือ

๑. ระหว่างโวฏฐัพพนะกับตทารัมมณะในปัญจทวารวิถีที่เป็นตทารัมมณวาระ

๒. ระหว่างโวฏฐัพพนะกับภวังค์  ในปัญจทวารวิถี  ที่เป็นชวนะวาระ

๓. ระหว่างโวฏฐัพพนะกับจุติ ในปัญจทวารมรณาสันนวิถี  ที่เป็นชวนวาระ

๔. ระหว่างมโนทวาราวัชชนะกับตทารัมมณะ  ในกามชวนมโนทวารวิถี  ที่เป็นตทารัมมณวาระ

๕. ระหว่างมโนทวารวัชชนะกับภวังค์  ในกามชวนมโนทวารวิถี  ที่เป็นชวนวาระ

๖. ระหว่างมโนทวาราวัชชนกับจุติ  ในมโนทวารมรณาสันนวิถี  ที่เป็นชวนวาระ
๔. ให้แสดงการจำแนกทวาริกจิต  และ  ทวารวิมุตตจิตโดยอารมณ์ ๖ ?
ตอบ
แสดงการจำแนกทวาริกจิต และทวารวิมุตตจิตโดยอารมณ์ ๖  ดังนี้คือ
1. จักขุทวาริกจิต  ๔๖  มีรูปารมณ์ที่เป็นปัจจุบันอย่างเดียว
2. โสตทวาริกจิต  ๔๖  มีสัททารมณ์ที่เป็นปัจจุบันอย่างเดียว
3. ฆานทวาริกจิต  ๔๖  มีคันธารมณ์ที่เป็นปัจจุบันอย่างเดียว
4. ชิวหาทวาริกจิต  ๔๖ มีรสารมณ์ที่เป็นปัจจุนันอย่างเดียว
5. กายทวาริกจิต  ๔๖  มีโผฏฐัพพารมณ์ที่เป็นปัจจุบันอย่างเดียว
6. มโนทวาริกจิต  ๖๗  หรือ ๙๙ มีอารมณ์ ๖ ที่เป็นปัจจุบัน อดีต อนาคต และกาลวิมุตต์ ตามสควรแก่อารมณ์
7. ทวารวิมุตตจิต  ที่เกิดขึ้นทำหน้าที่ปฏิสนธิ  ภวังค์  จุติ  ทั้ง ๑๙ ดวงนี้  มีอารมณ์หนึ่งอารมณ์ใด  ในบรรดาอารมณ์ทั้ง ๖  ที่เรียกว่า  กรรม  กรรมนิมิต  คตินิมิต  ซึ่งเป็นปัจจุบัน  อดีต  และบัญญัติ  ที่ฉทวาริกมรณาสันนชวนะ  รับเอามาจากภพก่อนเมื่อใกล้จะตายเป็นส่วนมาก
๕.
ก. ให้แสดงความหมายแตกต่างกันระหว่างคำว่า  อารัมมณะ  กับคำว่า  อาลัมพนะ  และอารมณ์มีกี่อย่าง  คืออะไรบ้าง  ?  ให้แสดงองค์ธรรมของอารมณ์เหล่านั้นโดยเฉพาะ ๆ ด้วย ?

ข. ให้แปลคาถาดังต่อไปนี้




ปญฺจวีส  ปริตฺตมฺหิ

ฉ  จิตฺตานิ  มหคฺคเต




เอกวีสติ  โวหาเร

อฏฺ  นิพฺพานโคจเร.
ตอบ
ก. ความหมายแตกต่างกันระหว่างคำว่า  อารัมมณะ  กับ  คำว่า  อาลัมพนะนั้น  มีดังนี้  

อารัมมณะ  หมายความว่า  ธรรมชาติที่เป็นที่ยินดีของจิต   เจตสิกทั้งหลาย  เสมือนหนึ่งสวนดอกไม้อันเป็นที่ยินดีของคนทั้งหลาย  อาลัมพนะ  หมายความว่า  ธรรมชาติเป็นเครื่องยึดเหนี่ยวของจิต  เจตสิกทั้งหลาย  เหมือนไม้เท้าหรือเชือกอันเป็นเครื่องยึดเหนี่ยวของคนชราและคนทุพพลภาพ  อารมณ์มี  ๖  อย่างคือ
1. รูปารมณ์

องค์ธรรมได้แก่
สีต่าง ๆ
2. สัททารมณ์

องค์ธรรมได้แก่
เสียงต่าง ๆ
3. คันธารมณ์

องค์ธรรมได้แก่
กลิ่นต่าง ๆ
4. รสารมณ์

องค์ธรรมได้แก่
รสต่าง ๆ
5. โผฏฐัพพารมณ์  
องค์ธรรมได้แก่
เย็น ร้อน อ่อน แข็ง หย่อนตึง
6. ธรรมารมณ์

องค์ธรรมได้แก่
จิต  เจตสิก  ปสาทรูป  สุขุมรูป  นิพพาน  บัญญัติ
ข.  คาถานี้แปลว่า

จิต ๒๕ ดวงคือ  ทวิปัญจวิญญาณจิต ๑๐ มโนธาตุ ๓ สันตีรณจิต ๓ มหาวิปากจิต ๘  หสิตุปปาทจิต ๑  เกิดได้ในอารมณ์ ๖ ที่เป็นกามธรรมอย่างดียว

จิต ๖ ดวงคือ วิญญานัญจายตนฌานจิต ๓  เนวสัญญานาสัญญายตนะฌานจิต ๓  เกิดได้ในธรรมารมณ์ที่เป็นมหัคคตะอย่างเดียว

จิต ๒๑  ดวงคือ  รูปาวจรจิต ๑๕ (เว้นอภิญญาจิต ๒)  อากาสานัญจายตนฌานจิต ๓  อากิญจัญญายตนฌานจิต ๓  เกิดได้ในธรรมารมณ์ที่เป็นบัญญัติอย่างเดียว

จิต ๘ ดวงคือ  โลกุตตรจิต ๘  เกิดได้ในธรรมารมณ์ที่เป็นนิพพานอย่างเดียว
๖.
ก. จงแปลคาถาดังต่อไปนี้



ฉวตฺถํฃ  นิสฺสิตา  กาเม

สตฺต  รูเป  จตุพฺพิธา



ติวตฺถํฃ  นิสฺสิตารูเป

ธาเตฺวกานิสฺสิตา  มตา.

ข. วิญญาณธาตุ  ๗  คืออะไรบ้าง ?  ให้แสดงองค์ธรรมมาด้วย ?
ตอบ
ก. คาถานี้แปลความว่า  นักศึกษาทั้งหลายพึงทราบวิญญาณธาตุ  ๗  ที่อาศัยวัตถุรูป  ๖ เกิดในกามภูมิ ๑๑  พึงทราบวิญญาณธาตุ ๔  คือ  จักขุวิญญาณธาตุ  โสตวิญญาณธาตุ  มโนธาตุ  มโนวิญญาณธาตุ  ที่อาศัยวัตถุรูป ๓ คือ จักขุวัตถุ  โสตวัตถุ  หทยวัตถุ  เกิดในรูปภูมิ  ๑๕  (เว้นอสัญญสัตตภูมิ) พึงทราบมโนวิญญาณธาตุ ๑  ที่ไม่ได้อาศัยวัตถุรูปเกิดในอรูปภูมิ  ๔

ข. วิญญาณธาตุ  ๗  คือ

๑. จักขุวิญญาณธาตุ
องค์ธรรมได้แก่
จักขุวิญญาณจิต ๒

๒. โสตวิญญาณธาตุ
องค์ธรรมได้แก่
โสตวิญญาณจิต ๒

๓. ฆานวิญญาณธาตุ
องค์ธรรมได้แก่
ฆานวิญญาณจิต ๒

๔. ชิวหาวิญญาณธาตุ
องค์ธรรมได้แก่
ชิวหาวิญญาณจิต ๒

๕. กายวิญญาณธาตุ
องค์ธรรมได้แก่
กายวิญญาณจิต ๒

๖. มโนธาตุ

องค์ธรรมได้แก่
สัมปฏิจฉนจิต  ๒  ปัญจทวาราวัชชนจิต ๑

๗. มโนวิญญาณธาตุ
องค์ธรรมได้แก่
จิต ๗๖  หรือ ๑๐๘  (เว้นทวิปัญจวิญญาณจิต  ๑๐  มโนธาตุ ๓)
๗.  ในอกุศลสังคหะ  มีธรรมอยู่กี่หมวด  คืออะไรบ้าง   เมื่อว่าโดยประเภทแล้วมีเท่าไร  จงแสดงคันถะ ๔ พร้อมทั้งความหมายและองค์ธรรม ?

ตอบ
ในอกุศลสังคหะมีธรรมอยู่ ๙ หมวดคือ


๑. อาสวะ  ๒. โอฆะ  ๓. โยคะ  ๔. คันถะ  ๕. อุปาทาน  ๖. นีวรณะ  ๗.อนุสัย  ๘.สังโยชน์  ๙.กิเลส

เมื่อว่าโดยประเภท มี ๕๕

แสดงคันถะ  ๔  พร้อมทั้งความหมายและองค์ธรรม

๑. อภิชฌากายคันถะ  ธรรมชาติที่เกี่ยวคล้องนามกาย  รูปกาย  ไว้โดยอาการผูกพันอยู่ในกามคุณอารมณ์  องค์ธรรมได้แก่  โลภเจตสิก  ที่ในโลภมูลจิต  ๘

๒. พยาปาทกายคันถะ  ธรรมชาติที่เกี่ยวคล้องนามกายรูปกายไว้โดยอาการโกรธ  องค์ธรรมได้แก่  โทสเจตสิก  ที่ในโทสมูลจิต ๒  

๓. สีลัพพตปรามาสกายคันถะ  ธรรมชาติที่เกี่ยวคล้องนามกายรูปกายไว้  โดยอาการยึดถือในการปฏิบัติที่ผิด  องค์ธรรมได้แก่  ทิฏฐิเจตสิก  ที่ในทิฏฐิคตสัมปยุตตจิต ๔

๔. อิทังสัจจาภินิเวสกายคันถะ  ธรรมชาติที่เกี่ยวคล้องนามกายรูปกายไว้   โดยอาการยึดมั่นในความเห็นผิดของตนว่าถูก  ความเห็นของคนอื่นผิด   องค์ธรรมได้แก่ ทิฏฐิเจตสิก  ที่ในทิฏฐิคตสัมปยุตจิต ๔
๘.
ก. ให้แปลคาถาที่แสดงองค์ธรรมในมิสสกสังคหะทั้ง ๗ หมวดมาดู ฯ

ข. จงแสดงถึงการนำมาของอาหารทั้ง ๔ โดยเฉพาะ ๆ ไม่ต้องยกหลักฐานบาลีขึ้นแสดง ?

ตอบ
ก. แปลคาถาที่แสดงองค์ธรรมในมิสสกสังคหะทั้ง ๗  หมวด  ดังนี้คือ


เหตุ

เมื่อว่าโดยองค์ธรรมปรมัตถ์แล้ว  มี ๖

ฌานังคะ 
เมื่อว่าโดยองค์ธรรมปรมัตถ์แล้ว  มี ๕

มัคคังคะ 
เมื่อว่าโดยองค์ธรรมปรมัตถ์แล้ว  มี ๙

อินทรีย์  
เมื่อว่าโดยองค์ธรรมปรมัตถ์แล้ว  มี ๑๖

พละ  

เมื่อว่าโดยองค์ธรรมปรมัตถ์แล้ว  มี ๙

อธิบดี  

เมื่อว่าโดยองค์ธรรมปรมัตถ์แล้ว  มี ๔

อาหาร  

เมื่อว่าโดยองค์ธรรมปรมัตถ์แล้ว  มี  ๔ เหมือนกัน

นักศึกษาทั้งหลาย  พึงทราบการแสดงมิสสกสังคหะ ที่มีกุศลเป็นต้นปะปนกันโดยมี ๗ หมวดดังนี้

ข. การนำมาของอาหารทั้ง ๔ โดยเฉพาะ ๆ นั้น มีดังนี้คือ

๑. กพฬีการาหาร  นำมาซึ่งอาหารชสุทธัฏฐกกลาป  ให้เกิดในสันดานของสัตว์ทั้งหลาย

๒. ผัสสาหาร   นำมาซึ่งเวทนา  คือการเสวยอารมณ์เป็นสุขบ้าง  เป็นทุกข์บ้าง เฉย ๆ บ้าง

๓. มโนสัญเจตนาหาร  นำมาซึ่งปฏิสนธิวิญญาณ  คือการเกิดเป็นมนุษย์  เทวดา  พรหม  อบายสัตว์  และ
ปวัตติวิญญาณ   คือ การเห็น  การได้ยินเป็นต้น

๔. วิญญาณาหาร  นำมาซึ่งเจตสิกและกัมมชรูป ฯ
๙. ในโพธิปักขิยสังคหะมีธรรมอยู่กี่หมวด  คืออะไรบ้าง ?  ว่าโดยประเภทแล้วมีเท่าไร ?  ให้แสดงสัมมัปปธาน ๔  พร้อมทั้งความหมายและองค์ธรรม ?
ตอบ   
ในโพธิปักขิสังคหะ  มีธรรมอยู่  ๗  หมวดคือ  ๑.  สติปัฏฐาน  ๒. สัมมัปปธาน
๓. อิทธิบาท   ๔. อินทรีย์   
๕.พละ   ๖.โพชฌงค์   ๗. มัคคังคะ  ว่าโดยประเภทมี  ๓๗ 

แสดงสัมมัปปธาน  ๔    พร้อมทั้งความหมายและองค์ธรรม

๑. อุปฺปนฺนานํ  ปาปกานํ  ปหานาย  วายาโม   ความพยายามเพื่อละอกุศลธรรมที่เกิดขึ้นแล้ว  องค์ธรรมได้แก่  วีริยเจตสิก  ที่ในกุศลจิต  ๒๑

๒. อนุปฺปนฺนานํ  ปาปกานํ  อนุปฺปาทาย  วายาโม  ความพยายามเพื่อให้อกุศลธรรมที่ยังไม่เกิดนั้นไม่ให้เกิดขึ้น  องค์ธรรมได้แก่  วีริยเจตสิกที่ในกุศลจิต ๒๑

๓. อนุปฺปนฺนานํ  กุสลานํ  อุปฺปาทาย  วายาโม  ความพยายามเพื่อให้กุศลธรรมที่ยังไม่เกิดให้เกิดขึ้น  องค์ธรรมได้แก่วีริยเจตสิกที่ในกุศลจิต ๒๑

๔. อุปฺปนฺนานํ  กุสลานํ  ภิยฺโยภาวาย  วายาโม  ความพยายามเพื่อให้กุศลธรรมที่เกิดขึ้นแล้ว  ให้เจริญยิ่ง ๆ ขึ้นไป  องค์ธรรมได้แก่วีริยเจตสิกที่ในกุศลจิต ๒๑
๑๐. ท่านกล่าวว่านิพพานเป็นขันธวิมุตนั้น   เพราะเหตุใด ?  ให้ยกเหตุผลอธิบายโดยละเอียด ?
ตอบ
ที่ท่านกล่าวว่านิพพาน  เป็นขันธวิมุตนั้น   เพราะเหตุว่าไม่มีประเภทที่ต่างกัน
กล่าวคือ  
๑. นิพพาน  ไม่มีประเภทแห่งปัจจุบัน  อดีต  อนาคต  มีแต่กาลวิมุตต์อย่างเดียว  

๒. นิพพานเป็นอัชฌัตตะไม่มี  เป็นพหิทธะอย่างเดียว

๓. นิพพานเป็นโอฬาริกะไม่มี  เป็นสุขุมะอย่างเดียว

๔. นิพพานเป็นหีนะไม่มี  เป็นปณีตะอย่างเดียว

๕. นิพพานเป็นสันติกะไม่มี  เป็นทูระอย่างเดียว  ฉะนั้นจึงเป็นขันธ์ไม่ได้

ที่กล่าวว่านิพพานเป็นกาลวิมุต  พหิทธะ  สุขุมะ  ปณีตะ  ทูระเหล่านี้ก็ไม่เรียกว่านิพพานมี ๕ ประเภท  แต่คงเป็นอันหนึ่งอันเดียวกัน   คือนิพพานที่เป็นกาลวิมุตนั้นเองก็เป็นพหิทธะ  สุขุมะ  ปณีตะ  ทูระด้วย
----------------------------------

ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
